
Par finanšu līdzekļu apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana"
· 1. Atbilstoši likuma "Par valsts budžetu 2024. gadam un budžeta ietvaru 2024., 2025. un 2026. gadam" 72. pantam atbalstīt apropriācijas pārdali 2024. gadam 5 129 010 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" veselības nozares pasākumu īstenošanai, tai skaitā uz Veselības ministrijas budžeta apakšprogrammām (programmām):
· 1.1. 620 535 euro apmērā uz apakšprogrammu 33.17.00 "Neatliekamās medicīniskās palīdzības nodrošināšana stacionārās ārstniecības iestādēs", tai skaitā:
· 1.1.1. 325 000 euro apmērā valsts sabiedrībai ar ierobežotu atbildību "Rīgas psihiatrijas un narkoloģijas centrs" pakalpojumu nepārtrauktības nodrošināšanai, kā arī tās stratēģisko mērķu sasniegšanai, tai skaitā:
· 1.1.1.1. 250 000 euro apmērā, lai nodrošinātu un attīstītu sniegtos centra pakalpojumus atbilstoši augsti specializētas slimnīcas standartiem, kā arī pielāgotu slimnīcas telpas jaunajām epidemioloģiskajām prasībām;
· 1.1.1.2. 50 000 euro apmērā transportlīdzekļa iegādei, lai mobilā psihiatriskā komanda nodrošinātu psihiatrisko pacientu aprūpi mājās;
· 1.1.1.3. 25 000 euro apmērā, lai nodrošinātu pilnībā nokomplektētas gāzes hromatogrāfa iekārtas iegādi;
· 1.1.2. 295 535 euro apmērā daļēju veselības aprūpes pakalpojuma "Rehabilitācijas darbs psihiatrijas iestādē" nepārtrauktības nodrošināšanu līdz 2024. gada beigām;
· 1.2. 456 607 euro apmērā uz apakšprogrammu 33.18.00 "Plānveida stacionāro veselības aprūpes pakalpojumu nodrošināšana", tai skaitā:
· 1.2.1. 50 155 euro apmērā intraoperatīvās monitorēšanas manipulāciju iekļaušanai no valsts budžeta apmaksājamo pakalpojumu klāstā;
· 1.2.2. 406 452 euro apmērā daļēju veselības aprūpes pakalpojumu "Transplantācija", "Paliatīvā aprūpe" un "Hibridizācija" nepārtrauktības nodrošināšanu līdz 2024. gada beigām;
· 1.3. 806 400 euro apmērā uz apakšprogrammu 39.03.00 "Asins un asins komponentu nodrošināšana" – Valsts asinsdonoru centram plazmas preparātu iegādei;
· 1.4. 622 068 euro apmērā uz apakšprogrammu 39.04.00 "Neatliekamā medicīniskā palīdzība", tai skaitā:
· 1.4.1. 320 440 euro apmērā Neatliekamās medicīniskās palīdzības dienesta darbības nepārtrauktības nodrošināšanai;
· 1.4.2. 301 628 euro apmērā Neatliekamās medicīniskās palīdzības dienesta brigāžu personāla drošības nodrošināšanai izsaukumu laikā;
· 1.5. 189 147 euro apmērā uz apakšprogrammu 39.06.00 "Tiesu medicīniskā ekspertīze" Valsts tiesu medicīnas ekspertīzes centra darbības nepārtrauktības nodrošināšanai;
· 1.6. 2 434 253 euro apmērā uz apakšprogrammu 45.01.00 "Veselības aprūpes finansējuma administrēšana un ekonomiskā novērtēšana", tai skaitā:
· 1.6.1. 62 834 euro apmērā veselības kvalitātes pakalpojumu uzlabošanai;
· 1.6.2. 617 202 euro apmērā Laboratorisko izmeklējumu pārvaldības moduļa un Vēža pacienta kartes darbības nodrošināšanai, papildu e-veselības funkciju uzturēšanai saistībā ar Valsts sociālās politikas monitoringa informācijas sistēmu integrāciju;
· 1.6.3. 798 600 euro apmērā vispārējo nosūtījumu funkcionalitātes pilnveidei e-veselībā;
· 1.6.4. 800 000 euro apmērā, lai pielāgotu Nacionālā veselības dienesta informācijas sistēmas "Vienotā veselības nozares informācijas sistēma (VVIS)", "Veselības aprūpes pakalpojumu apmaksas norēķinu sistēma "Vadības informācijas sistēma" (VIS)" un "Kompensējamo zāļu reģistrācijas un uzskaites informācijas sistēma (KZRU)";
· 1.6.5. 53 644 euro apmērā e-veselības kontaktpunktu datu pārrobežu nodrošināšanai no 2024. gada 1. aprīļa;
· 1.6.6. 31 460 euro apmērā mākslīgā intelekta tehnoloģiju attīstībai ģimenes ārstu praksēs (pilotprojekts);
· 1.6.7. 70 513 euro apmērā vakcīnu un vakcinācijas piederumu pārvaldības sistēmas uzturēšanai.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Nacionālajam veselības dienestam šā rīkojuma 1.1., 1.2. un 1.6.6. apakšpunktā minētās komercdarbības atbalsta piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

